OpenLLM-France/wikimedia huggingface dataset:
# Kalimpong

Kalimpong (o Dalingkot) és una comarca muntanyosa del districte de Darjeeling, a Bengala Occidental, a l'est del Tista, a l'oest del Jaldhaka, i al sud de Sikkim. Fou adquirida pels britànics després de la guerra de 1864-1864 contra el Bhutan. La superfície era de 550 km².
La principal vila era Kalimpong a 27° 04′ N, 88° 28′ E﻿ / ﻿27.067°N,88.467°E﻿ / 27.067; 88.467 que el 1901 tenia 1.069 habitants, i donava nom al país conegut abans com a Dalingkot; fou centre de comerç amb Tibet fins almenys el 1949.

## Referències

* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Karolina Ramqvist

Karolina Ramqvist (Göteborg, 8 de novembre de 1976) és una escriptora i periodista sueca.
És considerada una de les escriptores més influents de la seva generació i és un referent del feminisme a Suècia. Ha publicat relats, assaigs i novel·les. En les seves obres reflexiona sobre temes contemporanis com la sexualitat o la soledat. Den vita staden, traduïda a nou llengües, va suposar-ne la consagració internacional i va ser guardonada amb el prestigiós premi literari Per Olov Enquist. Entre les seves obres destaquen Flickvännen (Wahlström & Widstrand, 2009) Alltings början (Norstedts, 2012), Fredskåren (Myrios Novellförlag / Natur & Kultur, 2012) i Det är natten (Norstedts, 2016), un assaig sobre els diferents rols de l'escriptor. Com a periodista, ha estat editora en cap de la revista Arena i col·labora regularment com a columnista amb el diari Dagens Nyheter.

## Publicacions

* När svenska pojkar började dansa, Stockholm : Bokförlaget DN, 1997, ISBN 91-7588-178-0.
* More Fire, Stockholm : Modernista, 2002, ISBN 91-88748-15-4.
* Nån där? Texter om framtidens kommunikation, Stockholm : Premiss förlag, 2008, ISBN 978-91-85343-20-1.
* Flickvännen, Stockholm : Wahlström & Widstrand, 2009, ISBN 978-91-46-21995-8.
* Alltings början, Stockholm : Norstedts, 2012, ISBN 978-91-1-304129-2.
* Fredskåren, Stockholm : Myrios Novellförlag / Natur & Kultur, 2012, ISBN 978-91-7534-007-4.
* Farväl, mitt kvinnofängelse, Stockholm : Novellix, 2013, ISBN 978-91-7-589007-4
* Den vita staden, Stockholm : Norstedts, 2015, ISBN 978-91-1-306433-8
* Det är natten, Stockholm : Norstedts, 2016, ISBN 978-91-1-307488-7
* Björnkvinnan, Stockholm : Norstedts, 2019, ISBN 978-91-1308449-7

## Referències

* ↑ «Karolina Ramqvist». CCCB, 01-08-2020. [Consulta: 6 agost 2020].
* ↑ «Virtanens fru Karolina Ramqvist om Metoo: ”Väldigt skrämmande”» (en suec). [Consulta: 6 agost 2020].
* ↑ «Ramqvist, Karolina». [Consulta: 6 agost 2020].
# Kış Uykusu

Kış Uykusu (Winter Sleep a l'anglès) és una pel·lícula turca, realitzada per Nuri Bilge Ceylan i estrenada el 2014.

## Argument

Tracta de la vida d'Aydin un còmic jubilat que dirigeix un petit hotel de Capadòcia, a Anatòlia central, amb la seva esposa Nihal, de qui s'ha allunyat sentimentalment, i amb la seva germana Necla que pateix encara pel recent divorci. A l'hivern, la neu cobreix l'estepa i l'avorriment revifa els rancors entre tots ells, fent que Aydin senti ganes de marxar.

## Repartiment

* Haluk Bilginer
* Melisa Sözen
* Demet Akbağ
* Nadir Sarıbacak
* Ayberk Pekcan
* Nejat İşler
* Tamer Levent

## Premis i nominacions
### Premis

* 2014: Palma d'Or
* 2014: Premi FIPRESCI en crítica internacional al Festival de Canes

## Referències

* ↑ Collin, Robbie «Winter Sleep, review: 'fiendishly intelligent'» (en anglès). The Telegraph, 20-11-2014 [Consulta: 11 abril 2016].

## Enllaços externs

* Pàgina web de Nuri Bilge Ceylan
# Kľačany

Kľačany és un poble i municipi d'Eslovàquia que es troba a la regió de Trnava, a l'oest del país.
La primera menció escrita de la vila Kelechnet es remunta al 1256.

## Referències

* ↑ «Oficiálne stránky obce Kľačany». [Consulta: 14 març 2022].
# Kephyes

Kephyes és un gènere de cnidaris que pertany a la família Clausophyidae.
Espècies:
* Kephyes hiulcus Grossmann & Lindsay, 2017
* Kephyes ovata (Keferstein & Ehlers, 1860)

## Referències

* 1 2 «Kephyes Pugh, 2006» (en anglès). GBIF.
# Kepaluškalnis

El Kepaluškalins (també conegut com a Pilės o Kaltinėnai) és un turó situat al districte de Šilalė, prop de la ciutat de Kaltinėnai, a la vila de Pilės. Es creu es va començar a habitar a principis de segon mil·lenni AD. La mida del monticle i les dimensions de les seves fortificacions de defensa mostren que durant les guerres amb els croats hi havia un dels castells més forts a Žemaitija i les terres de Kaltinėnai eren terres de defensa, així com l'administració de Kepaluškalnis.
# Kepler-11b

Kepler 11b és un exoplaneta descobert per la Missió Kepler de la NASA. Gira al voltant de Kepler-11, un estel molt semblant al Sol. S'especula que puga estar fet majorment de gel o gas a causa de la seva densitat.

## Referències

* ↑ Afirmat a: Enciclopèdia Extrasolar Planets. Llengua del terme, de l'obra o del nom: anglès.
* 1 2 Geoffrey Marcy «A closely packed system of low-mass, low-density planets transiting Kepler-11» (en anglès). Nature, 7332, 03-02-2011, pàg. 53–58. DOI: 10.1038/NATURE09760.
* 1 2 Afirmat a: The Kepler Giant Planet Search. I: A Decade of Kepler Planet-host Radial Velocities from W. M. Keck Observatory. Indicat a la font segons: NASA Exoplanet Archive. Data de publicació: 2024. DOI: 10.3847/1538-4365/AD0CAB.
* 1 2 Luca Malavolta «TRADES: A new software to derive orbital parameters from observed transit times and radial velocities» (en anglès). Astronomy and Astrophysics, 01-11-2014, pàg. 38–38. DOI: 10.1051/0004-6361/201424080.
* ↑ «Transit Timing Variations and linear ephemerides of confirmed Kepler transiting exoplanets». Research in Astronomy and Astrophysics, 3, 2019, pàg. 041. DOI: 10.1088/1674-4527/19/3/41.
* ↑ Jason F. Rowe «All six planets known to orbit Kepler-11 have low densities» (en anglès). Astrophysical Journal, 2, 04-06-2013, pàg. 131. DOI: 10.1088/0004-637X/770/2/131.
* ↑ «A statistical reconstruction of the planet population around Kepler solar-type stars» (en anglès). Letters of the Astrophysical Journal, 2, 2015, pàg. 180. DOI: 10.1088/0004-637X/799/2/180.
* 1 2 3 4 5 Afirmat a: Gaia Data Release 2. Llengua del terme, de l'obra o del nom: anglès. Data de publicació: 25 abril 2018.
* ↑ «Planet Kepler-11 b» (en anglès). Extrasolar Planets Encyclopaedia. Observatori Meudon. [Consulta: 20 maig 2021].
# Kharílaos Trikupis

Kharílaos Trikupis (grec: Χαρίλαος Τρικούπης) (Nàuplia, 11 de juliol de 1832 - Canes, 30 de març de 1896), fou un polític grec que va ocupar el càrrec de primer ministre del seu país en set ocasions entre 1875 i 1895.
Era el fill de Spirídon Trikupis i d'Ekaterini Mavrokordatos (la germana d'Aléxandros Mavrokordatos, qui va ser també primer ministre de Grècia).
Després d'obtenir un doctorat en dret a París, França, va entrar en la vida política grega. En 1865, va ser elegit diputat al parlament i durant un breu espai de temps va ser ministre de relacions exteriors.
En 1872, va crear el seu propi partit polític. En 1874, va publicar un manifest contra el rei, on el va acusar de manipular el parlament en designar el primer ministre segons la seva conveniència en lloc d'elegir el cap del partit que tenia la majoria en el parlament. El mateix any el seu partit va guanyar les eleccions i va ser designat primer ministre pel rei, amb molta reticència d'aquest.
Trikupis va començar un agressiu programa de reformes; la principal seria un canvi del sistema electoral que forçava el rei a designar primer ministre al cap del partit que tingués més diputats en el parlament. Aquesta reforma va produir un període d'inestabilitat política, en el que Grècia va tenir dotze primers ministres en el transcurs de només sis anys.
En 1882, quan va tornar a obtenir una majoria estable, va iniciar un programa de construcció de línies ferroviàries per incentivar la inversió estrangera en el país. També va emprendre la construcció del Canal de Corint. Un dels seus projectes era un pont entre Rio i Antírrio, però no es va poder dur a terme per les restriccions tècniques de l'època. El Pont Rio-Antírrio inaugurat el 7 d'agost de 2004 va ser batejat en el seu honor.
El seu sisè mandat com a primer ministre va ser el més difícil, ja que les finances públiques estaven en un estat desastrós, com a resultat d'anys de mala gestió i corrupció sistemàtica. Trikupis va haver de deixar de pagar el deute nacional i tallar tota despesa no essencial.
Durant el seu últim mandat com a primer ministre, va organitzar els Jocs Olímpics d'Estiu de 1896 (els primers de l'era moderna). Trikupis era molt escèptic sobre aquests jocs, i temia per les despeses que podrien suposar per a les arques públiques, però finalment va acceptar encarregar-se dels preparatius.
En 1895, pobre i en mal estat de salut es va retirar de la vida política. Va morir l'any següent a Canes. Va ser enterrat a Atenes.

## Referències

* Tsokapoulos Βιογραφία; Χαριλάου Τρικούπη, Atenes, (1896).
# Koknese

El municipi de Koknese (en letó: Kokneses novads) és un dels 110 municipis de Letònia, que es troba localitzat al centre del país bàltic, i que té com a capital la localitat de Koknese. El municipi va ser creat l'any 2009 després de la reorganització territorial.

## Ciutats i zones rurals

* Koknese (ciutat)
* Parròquia de Bebri (zona rural)
* Parròquia d'Irši (zona rural)
* Parròquia de Koknese (zona rural)

## Població i territori

La seva població està composta per un total de 6.091 persones (2009). La superfície del municipi té uns 360,8 kilòmetres quadrats, i la densitat poblacional és de 16,88 habitants per kilòmetre quadrat.

## Referències

* ↑ «Iedzivotaju skaits Latvija 2009.gada 14.janvari, pašvaldibu velešanu izsludinašanas diena» (en letó). Comissió Central d'Elecció de la República de Letònia. Arxivat de l'original el 2012-04-06. [Consulta: 17 gener 2015].
* ↑ «Administrativi teritorialais iedalijums» (doc) (en letó). Ministeri de Protecció del Medi Ambient i Desenvolupament Regional, 2008. Arxivat de l'original el 2012-02-16. [Consulta: 17 gener 2015].
# La Collada (Conques)

La Collada és el que el seu nom indica, situada a 652,9 metres d'altitud en el terme municipal d'Isona i Conca Dellà (antic terme de Conques), al Pallars Jussà.
Es troba a l'extrem mericional del terme municipal, a prop del límit amb Gavet de la Conca, a l'únic fragment de terme que està situat a l'esquerra del riu de Conques. És a l'extrem sud-est del Serrat de Carreró, al nord-est de la partida de la Plana i de la Venda del Jaumet.

## Enllaços externs

* Institut Cartogràfic de Catalunya; cal fer un pas d'aproximació
# La Collada

    Categoria principal: Colls
«La Collada» té aquests significats:
* La Collada (Abella de la Conca), coll d'Abella de la Conca (Pallars Jussà)
* La Collada (Conques), coll d'Isona i Conca Dellà (Pallars Jussà)
* La Collada (Formiguera), coll del terme comunal de Formiguera, a la comarca del Capcir (França).
* La Collada (Hortoneda), coll i partida rural de Conca de Dalt (Pallars Jussà)
* La Collada (Llastarri), coll de Tremp (Pallars Jussà)
* La Collada (Matavaques), coll de Conca de Dalt (Pallars Jussà)
* La Collada (Siero), parròquia al nord de Siero, concejo d'Astúries, a la comarca d'Oviedo.
* La Collada (Tendrui), coll al sud-oest del poble de Tendrui (Tremp, Pallars Jussà)
* La Collada de Sant Roc, coll de Prullans (Tremp, Pallars Jussà)
# Krasnoriajski

Krasnoriajski (en rus: Красноряжский) és un poble (possiólok) del krai de l'Altai, a Rússia, que el 2013 tenia 71 habitants. Hi ha un sol carrer. Es troba a 16 km de Krutikha i 193 km de Barnaül.
# Koldo Royo

Koldo Royo (Sant Sebastià, 12 de setembre de 1958) és un cuiner guipuscoà. Va tenir el seu primer contacte amb l’hostaleria a casa, ja que la seva família tenia un bar a Sant Sebastià. Va començar la seva formació al restaurant Juan Mari Arzak i, després de treballar al restaurant Nicolasa de Sant Sebastià i aprendre a Mèxic, va començar a treballar a Madrid amb Luis Irizar.
L'any 1984 es va fer càrrec del restaurant Porto Pi de Palma de Mallorca, que va rebre immediatament l’aprovació de crítics i clients, ja que va aconseguir una Estrella Michelin per al restaurant en un sol any. Des de llavors, treballa a les Illes Balears, obrint l'any 1989 el restaurant Koldo Royo. També ha treballat a la televisió i la ràdio.
Koldo Royo va ser pioner en portar la cuina a Internet el 1998 a través del seu lloc web A fuego lento.
Des de l'any 2013 es dedica a fer menjar ràpid en food trucks".

## Referències

* 1 2 3 4 «Koldo Royo: de chef con estrella Michelin a vender perritos calientes en una camioneta» (en castellà). [Consulta: 7 juliol 2021].
* 1 2 «Koldo Royo» (en castellà). [Consulta: 7 juliol 2021].

## Enllaços externs

* (castellà) A fuego lento web-orria
# Kràsnaia Gorà (Vladímir)

* Per a altres significats, vegeu «Kràsnaia Gorà».
Kràsnaia Gorà (en rus: Красная Гора) és un poble de l'óblast de Vladímir, a Rússia, segons el cens del 2010 tenia 48 habitants. Pertany al districte municipal de Koltxúguino.

## Referències

* ↑ Серёгин А. П. Флора Владимирской области: конспект и атлас. — Тула: Гриф и К, 2012. — 620 с.
* ↑ «В.Г. Добронравов. Историко-статистическое описание церквей и приходов Владимирской епархии: Вып. 4: Меленковский, Муромский, Покровский и Судогодский уезды. - 1897». Arxivat de l'original el 2018-05-09.
# Kiko Amat

Kiko Amat (Sant Boi de Llobregat, 1971) és un escriptor i periodista cultural català. És autor de les novel·les El día que me vaya no se lo diré a nadie (2003), Cosas que hacen BUM (2007), Rompepistas (2009), Eres el mejor, Cienfuegos (2012), Antes del huracán (Anagrama, 2018), les quatre per a l'editorial Anagrama, i la recopilació d'assajos-crònica Mil Violines (Random House Mondadori, 2011) i Chap chap (Blackie Books, 2015). Escriu de forma regular per al suplement Cultura/S de La Vanguardia, Babelia d'El País, Jot Down, Playground, Gent Normal i Rockdelux, entre d'altres.

## Referències

* ↑ «Projecte 1 dia 1 foto». Dossier. Arts Santa Mònica, Generalitat de Catalunya. Arxivat de l'original el 29 de novembre 2014. [Consulta: 22 novembre 2014].

## Enllaços externs

* Blog
# Kuwaliya

Kuwaliya era una regió esmentada a les inscripcions hitites, que s'identifica amb la part nord de la clàssica Frígia potser fins a la zona de la costa de la Mar de Màrmara o Propòntida on alguns situen Karkissa (que seria la mateixa de Karkiya, que en general s'identifica com a Cària).
Subiluliuma I va cedir aquesta regió a l'ex-rei de Mira Mashwiluwa o Mashwiluwas, ja que la major part del regne de Mira havia caigut en mans dels seus germans i després d'Hapalla. Mashwiluwa es va titular rei de Mira i Kuwaliya (tot i que només governava Kuwaliya). Després de la victòria de Mursilis II sobre Arzawa i el seu aliat Hapalla, va reconquerir Mira i la va restituir a Mashwiluwas de Kuwaliya.

## Referències

* ↑ Bernabé, Alberto (ed.). Historia y leyes de los hititas: textos del Reino medio y del Imperio Nuevo. Tres Cantos: Akal, 2004, p. 130. ISBN 8446022532.

## Vegeu també

* Regne de Mira
# Kuzelita

La kuzelita és un mineral de la classe dels òxids, que pertany al grup de la hidrocalumita. Anomenat així per Hans Jürgen Kuzel, professor de la Universitat d'Erlangen, Alemanya; fou qui va analitzar el mineral per primer cop.

## Característiques

La kuzelita és un òxid de fórmula química Ca₄Al₂(OH)₁₂[SO₄]·6H₂O. Cristal·litza en el sistema trigonal. La seva duresa a l'escala de Mohs és 1,5 a 2. Segons la classificació de Nickel-Strunz, la kuzelita pertany a «04.FL: Hidròxids (sense V o U), amb H2O+-(OH); làmines d'octaedres que comparetixen angles» juntament amb els següents minerals: trebeurdenita, woodallita, jamborita, meixnerita, fougerita, hidrocalumita, iowaïta, aurorita, calcofanita, ernienickelita, jianshuiïta, woodruffita, asbolana, buserita, rancieïta, takanelita, birnessita, cianciul·liïta, jensenita, leisingita, akdalaïta, cafetita, mourita i deloryita.

## Formació i jaciments

És un mineral rar en xenòlits carbonatats en basalt. Es forma per sobre dels 100 graus centígrads com a producte de descomposició de l'ettringita. S'ha descrit associat a ettringita, afwillita, natrolita, calcita, torbermorita, girolita, portlandita, apofil·lita (Pedrera Zeilberg, Alemanya); hidrocalumita, ettringita, tobermorita, strätlingita-vertumnita, portlandita, calcita, guix (Volcà Bellerberg, Alemanya). Només s'ha descrit a Alemanya.

## Referències

* ↑ «Kuzelite» (en anglès). Mindat. [Consulta: 7 novembre 2015].
* ↑ «Kuzelita» (en anglès). Handbook of Mineralogy. Arxivat de l'original el 2019-05-08. [Consulta: 29 abril 2018].
Supergrup de la hidrotalcita :
# Konezavodski

Konezavodski (en rus, Конезаводский) és un poble (un possiólok) de l'óblast d'Omsk, a Rússia, el qual el 2010 tenia 1.957 habitants. Pertany al districte rural de Mariànovka.

## Referències

* ↑ Почвенная карта России
* ↑ Топографическая карта Омской области
# Kong Ming

Kong Ming és el nom dels següents personatges:
Kong Ming o Kongming pot referir-se a:
* Zhuge Liang, un estrateg del període dels Tres Regnes, el nom estilitzat del qual és Kongming
* Kong Ming (Marge d'Aigua), un personatge de ficció en la novel·la el Marge d'Aigua
# Labyar

Labyar (en àrab لبيار, Labyār; en amazic ⵍⴰⴱⵢⴰⵔ) és una comuna rural de la província de Guelmim, a la regió de Guelmim-Oued Noun, al Marroc. Segons el cens de 2014 tenia una població total de 546 persones

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Langur de Phayre

El langur de Phayre (Trachypithecus phayrei) és una espècie de primat de la família dels cercopitècids. Viu a l'est de Bangladesh, el sud-oest de la Xina, el nord-est de l'Índia, Laos, Myanmar, Tailàndia i el Vietnam. El seu hàbitat natural són els boscos perennes i semiperennes primaris i boscos secundaris, els boscos caducifolis humits mixtos i zones amb bambú. A vegades s'apropa a les plantacions de te. Està amenaçat per la caça i la destrucció d'hàbitat.

## Referències

* ↑ Bleisch, B.; Brockelman, W.; Timmins, R. J.; Nadler, T.; Thun, S.; Das, J.; Yongcheng, L. Trachypithecus phayrei. UICN 2008. Llista Vermella d'espècies amenaçades de la UICN, edició 2008, consultada el 4 gener 2009.
# Langur de Sabah

El langur de Sabah (Presbytis sabana) és una espècie de primat de la família dels cercopitècids. Anteriorment era considerat una subespècie del langur de Hose (P. hosei), del qual fou separat basant-se en dades genètiques. És endèmic de la província indonèsia de Sabah, a l'illa de Borneo. La Unió Internacional per a la Conservació de la Natura (UICN) el classifica com a espècie en perill.

## Referències

* ↑ Roos et al., 2014, p. 11.

## Bibliografia

* Roos, C.; Boonratana, R.; Supriatna, J.; Fellowes, K. R.; Groves, C. P.; Nash, S. D.; Rylands, A. B.; Mittermeier, R. A. «An updated taxonomy and conservation status review of Asian primates» (en anglès). Asian Primates Journal, 4, 1, 2014. ISSN: 1979-1631.
# Lamotis

Lamotis (en grec antic Λαμῶτις) era un antic districte a la costa oriental de la Cilícia Aspra, situat entre els rius Calicadne i Lamus. La seva capital era Lamus, que donava el nom al districte, segons diu Claudi Ptolemeu.

## Referències

* ↑ Smith, William (ed.). «Lamotis». Dictionary of Greek and Roman Geography (1854). [Consulta: 3 maig 2021].
# Labeo parvus

Labeo parvus és una espècie de peix cipriniforme de la família dels ciprínids.

## Morfologia

Els mascles poden assolir els 38 cm de longitud total i els 40 g de pes.

## Distribució geogràfica

Es troba a Àfrica.

## Referències

* 1 2 FishBase (anglès)
* ↑ Tshibwabwa, S.M. i G.G. Teugels, 1995. Contribution to the systematic revision of the African cyprinid fish genus Labeo: species from the Lower Zaire river system. J. Nat. Hist. 29:1543-1579.
* ↑ Ita, E.O., 1984. Kainji (Nigeria). p. 43-103. A J.M. Kapetsky i T. Petr (eds.) Status of African reservoir fisheries. CIFA Tech. Pap. 10: 326 p.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Lévêque, C. i J. Daget, 1984. Cyprinidae. p. 217-342. A J. Daget, J.-P. Gosse i D.F.E. Thys van den Audenaerde (eds.) Check-list of the freshwater fishes of Africa (CLOFFA). ORSTOM, París i MRAC, Tervuren. Vol. 1.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828. .
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Reid, G.M., 1985. A revision of African species of Labeo (Pisces: Cyprinidae) and a re-definition of the genus. Verlag von J. Cramer, Braunschweig. 322 p.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Lasinja

Lasinja és un poble de Croàcia situat al comtat de Karlovac. El 2011 tenia 1.624 habitants, el 86,58% dels quals eren croats i l'11,82% serbis.
# Le Fakir de Singapour

Le Fakir de Singapour és un curtmetratge mut francès de 1908 dirigit per Georges Méliès. Va ser venut per la Star Film Company de Méliès i està numerat 1253–1257 als seus catàlegs.

## Trama

En un espai obert davant de cases construïdes en estil morisc, amb vistes a palmeres i un cos d'aigua, una dona està espolsant una pintura d'un bruixot amb un turbant i túnica llarga. De sobte, el mateix bruixot esclata per la pintura i es lliura a una varietat de trucs de màgia, amb la dona mirant i de vegades participant. Primer el bruixot li fa sortir un ou de l'orella; després la fa créixer a una mida enorme, la talla perfectament per la meitat i combina les dues mitges petxines amb una palmera i un parell d'ulleres per fer una bàscula gegant. Posant ingredients a les dues mitges closques i tornant-los a posar junts, cou l'ou al foc i en fa sortir un ramat de gallines, i després en surten dos nens petits. Per a un final, fa que la dona esclati de l'ou. Ella fa una reverència i surt, i el bruixot li posa una mitja petxina a l'esquena i s'arrossegueix feliç.

## Producció

El mateix Méliès interpreta el paper principal a la pel·lícula, que utilitza pirotècnia i escamoteigs per crear els seus efectes especials.

## Referències

* ↑ Malthête, Jacques & Mannoni, Laurent (2008), L'oeuvre de Georges Méliès, Paris: Éditions de La Martinière, p. 354, ISBN 9782732437323
* ↑ Essai de reconstitution du catalogue français de la Star-Film; suivi d'une analyse catalographique des films de Georges Méliès recensés en France, Bois d'Arcy: Service des archives du film du Centre national de la cinématographie, 1981, pàg. 317–18, ISBN 2903053073

## Enllaços externs

* Le Fakir de Singapour a YouTube
# Lauritz Schebye Vedel Simonsen

Lauritz Schebye Vedel Simonsen (20 de desembre del 1780 - 12 de juliol del 1858) va ser un historiador danès precursor de la moderna arqueologia.
Va néixer a l'illa de Fiònia. Membre de la Comissió d'antiguitats de Dinamarca el 1813 ja va incloure en un llibre de text la periodització de la prehistòria en tres edats: Pedra, Bronze i Ferro tot i que encara no n'hi havia cap prova.
De tota manera va establir que no s'havien de considerar com a límits fixos, ja que en l'edat de ferro o bronze les comunitat més pobres o menys evolucionades seguirien utilitzant instruments de pedra, tal com es creu actualment.